Pokyn č. 5/2020 poverenej riaditeľky školy vo veci organizácie a podmienok výchovy a vzdelávania v SZŠ FELIX pre školský rok 2020/2021

Pokyn je vydaný v súlade s manuálom, vydaným MŠVVaŠ SR zo dňa 11. 10. 2020 a rozhodnutím zriaďovateľa (OZ FELIX) č. 7/2020 zo dňa 15. 10. 2020.

* Zelená fáza predstavuje stav, kedy škola nemá žiadneho potvrdeného pozitívneho žiaka či zamestnanca.
* Oranžová fáza zachytáva situáciu, kedy má škola žiaka alebo zamestnanca s potvrdeným COVID\_19 ochorením.
* Červená fáza obsahuje zoznam opatrení v prípade pozitivity viacerých prípadov (epidemický výskyt) u žiakov alebo zamestnancov.

***RODIČIA:***

* RÁNO – na základe rozhodnutia zriaďovateľa č. 7/2020, rodičia všetkých žiakov majú vstup do priestorov školy **zakázaný**. Vstup cudzím osobám do priestorov školy je možný len s výnimkou potvrdenou poverenou riaditeľkou školy a čestným prehlásením o bezinfekčnosti danej osoby. Pod cudzou osobou sa rozumie akákoľvek iná osoba okrem zamestnanca školy, zriaďovateľa a žiakov.
* **rodičia prvákov** - pri vyzdvihnutí dieťaťa zo školy, resp. ŠKD telefonicky kontaktujú pedagogického pracovníka a čakajú na dieťa **pred budovou školy**,
* **rodičia druhákov** – pri vyzdvihnutí dieťaťa zo školy, resp. ŠKD telefonicky kontaktujú pedagogického pracovníka a čakajú na dieťa pred budovou školy,
* pred budovou školy sa nezhromažďujú, ale dodržiavajú odstup,
* pri príznakoch COVID\_19, okamžite vyzdvihnú žiaka, ktorý bude zatiaľ umiestnený v izolačnej miestnosti na prízemí budovy OA, pod dozorom pedagogického pracovníka,
* zodpovedajú za dodržiavanie hygienicko-epidemiologických opatrení pri príchode žiaka do SZŠ FELIX, resp. ŠKD (stále nosenie rúšok, dodržiavanie odstupov),
* čakajú so svojim dieťaťom, kým neprejde ranným filtrom (v prípade opakovaného namerania zvýšenej teploty odchádzajú s dieťaťom domov),
* zabezpečia pre svoje dieťa každý deň **minimálne** dve rúška (náhradné, musí mať pri sebe v prípade potreby) a papierové jednorazové vreckovky, ktoré bude mať žiak vo svojej taške,
* sú povinní dodržiavať tento pokyn, ktorý upravuje prevádzku SZŠ FELIX a ŠKD na školský rok 2020/2021,
* predkladajú po každom prerušení dochádzky žiaka do SZŠ FELIX v trvaní viac ako tri po sebe nasledujúce dni **(vrátane víkendov a sviatkov)** písomné **vyhlásenie** zákonného zástupcu o bezinfekčnosti,
* **pri prerušení viac ako 5 pracovných dní (víkendy a sviatky sa tu nezapočítavajú)  
  z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný.**
* v prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informujú triednu pani učiteľku a poverenú riaditeľku školy,
* bezodkladne nahlásia karanténu, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

***ŽIACI***

* RÁNO - Časový rozpis vstupov pre jednotlivé ročníky je nasledovný a žiadame o jeho dodržiavanie:

|  |  |
| --- | --- |
| ranný klubík (ŠKD) – prváci + druháci | od 6:50 h do 7:20 h |
| ostatní žiaci, ktorí nenavštevujú ranný klubík | od 7:25 h do 7:45 h |

* žiaci, ktorí prichádzajú do ranného klubíka si dole pri vstupe vydezinfikujú ruky, prezujú sa a idú hore do ranného oddelenia ŠKD – ranný filter prebehne hore v triede (v prípade, ak bude žiakovi opakovane nameraná zvýšená teplota, tento sa umiestni do izolačnej miestnosti a následne sa bude kontaktovať zákonný zástupca),
* žiaci, ktorí prichádzajú na vyučovanie v čase od 7:25 h do 7:45 h, prechádzajú ranným filtrom, teda meranie teploty pri recepcii, vydezinfikujú si ruky, prezujú a odchádzajú na poschodie do svojich tried,
* žiaci dbajú na osobnú hygienu a častejšie a dôkladné umývanie rúk,
* žiak nosí rúško všade vo vnútorných priestoroch základnej školy, **vrátane** svojej triedy, ak nebude určené inak z nariadenia ÚVZ SR,
* žiak s príznakmi infekcie dýchacích ciest, ktoré by mohli zodpovedať známym príznakom COVID\_19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie** vstúpiť do priestorov SZŠ FELIX a ŠKD.

***PEDAGOGICKÍ ZAMESTNANCI***

* v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi vo výchovno-vzdelávacom procese,
* zamestnanci predkladajú po každom prerušení dochádzky do zamestnania v trvaní viac ako tri po sebe nasledujúce dni (vrátane víkendov a sviatkov) písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie, poprípade PN vystavené príslušným lekárom,
* plnia pokyny poverenej riaditeľky školy v súvislosti s opatreniami proti ochoreniu COVID\_19 (ranný filter, dozor a iné),
* nosia rúško všade v priestoroch školy, **vrátane** triedy,
* počas vyučovania udržiavajú odstup od žiakov, podľa vlastného uváženia a možností,
* v prípade, že u nich alebo ich rodinného príslušníka, s ktorým žijú v spoločnej domácnosti je podozrenie alebo potvrdené ochorenie na COVID\_19, bezodkladne o tejto situácii informujú svojho nadriadeného,
* pedagogický pracovník s príznakmi infekcie dýchacích ciest, ktoré by mohli zodpovedať známym príznakom COVID\_19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie** vstúpiť do priestorov SZŠ FELIX a ŠKD,
* ak sa u zamestnanca SZŠ FELIX objavia príznaky nákazy COVID\_19 v priebehu jeho pracovného dňa, bezodkladne o tom informuje svojho nadriadeného a opustí školu v najkratšom možnom čase s použitím rúška.

***STRAVOVANIE***

* žiaci sa stravujú v školskej jedálni pri Obchodnej akadémii obvyklým spôsobom, na obed chodia prváci a druháci spolu, v priestoroch ŠJ sedia oddelene po triedach,
* čas na obed vyčlenený vedúcou školskej jedálne je od 12:30 h do 13:00 h; v tomto čase sú v školskej jedálni len naši žiaci a naši zamestnanci bez premiešavania s cudzími osobami,
* pokrmy a príbory vydáva personál školskej jedálne,
* deti si jedlo a pitie samé nedokladajú a neberú si ani príbory,
* do školskej jedálne majú rodičia žiakov vstup zakázaný.

***UPRATOVANIE A HYGIENA***

* v spolupráci so zriaďovateľom škola zabezpečí dostatočné množstvo dezinfekčných prostriedkov pre osobnú hygienu a dezinfekciu, ako aj osobné ochranné prostriedky; pre prevádzku školy a ŠKD primerané množstvo bezdotykových teplomerov a zásobníkov na papierové utierky do umyvární, vrátane papierových utierok,
* škola si pre prípady nutnej izolácie žiaka vyčlenila samostatný priestor na prízemí budovy Obchodnej akadémie (tzv. zasadačka). Po opustení miestnosti žiakom je dôkladne vydenzifikovaná a vyvetraná,
* škola v spolupráci so zriaďovateľom zabezpečí dezinfekciu rúk všetkých osôb pri vstupe do budovy školy, a to dezinfekčným prostriedkom vhodne umiestneným,
* v miestnosti, kde sú žiaci, je zabezpečené časté a intenzívne vetranie,
* žiaci trávia prestávky v danej triede pri priamom vetraní,
* toalety sú vybavené mydlom v dávkovači a jednorazovými papierovými utierkami (žiaci svoje vlastné uteráky nemajú),
* upratovanie a dezinfekcia toaliet prebieha minimálne dvakrát denne a podľa potreby,
* upratovací personál je informovaný a poučení o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov,
* dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne,
* dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí),
* smetné koše sú vybavené tak, aby nebol nutný fyzický kontakt rúk s košom pri zahadzovaní odpadu.

***ŠKOLSKÁ DOCHÁDZKA, ŠKD a krúžková činnosť***

* školská dochádzka je povinná, prebieha riadne vyučovanie so zvýšenými hygienickými opatreniami,
* Prevádzka ŠKD bude v dňoch**od 19. 10. 2020 až do odvolania, resp. ak nám to nenariadi príslušný, kompetentný orgán inak**  ***doobedná*** v čase od 6:50 h (príchod do ranného klubíka od 6:50), aj ***poobedná*** do 16:00 h**.**
* **krúžková činnosť na škole sa na základe rozhodnutia zriaďovateľa pozastavuje až do odvolania**

**V prípade potvrdeného žiaka, resp. pedagogického zamestnanca škola postupuje v súlade s manuálom a na základe odporúčaní miestne RÚVZ\_LM. O akejkoľvek zmene včas informuje zákonných zástupcov žiakov.**

V prípade prerušenia výchovno-vzdelávacieho procesu na základe rozhodnutia RÚVZ škola zabezpečí pre svojich žiakov dištančnú formu vzdelávania, prostredníctvom videokonferencie ZOOM v časovom rozsahu vyučovacích hodín ako to odporúča Ministerstvo školstva vedy a výskumu v dokumente o takomto type vzdelávania.

**Liptovský Mikuláš, 15. 10. 2020**

Mgr. Jana Halíková

poverená riaditeľka školy